Какво е съвместен депозит/съвместна спестовна сметка?
Съвместната сметка е вид разплащателна, спестовна, депозитна или доверителна сметка, открита на името на няколко лица, с цел управление на общи авоари. Чрез нея могат да се управляват семейните средства, средства постъпили от наследство, както и да постъпват всички доходи на домакинството. Съвместните титуляри (сътитуляри) по подразбиране се разпореждат заедно със средствата по сметката или депозита. В случай, че желаят да се разпореждат самостоятелно или да определят един от сътитулярите да ги представлява, трябва да декларират това пред банката. .При съвместните сметки всеки сътитуляр носи отговорност за всички задължения, произтичащи във връзка с тази съвместна сметка, до пълния им размер като солидарен длъжник.